السلام عليكم اختي الغالية والف شكر بالبداية لكلامك اللطيف واحب اكلج انه بالنسبة للريكومينديشن لتر اللي من الضابط الامريكي اكيد راح تخلتلف عن اللتر من ال ثري تايتن وهذا ابدا مو بالضرورة يكون مؤثر على الكيس مالتج لأن همة يريدون فقط أثبات صحيح ومؤكد أنو انتي اشتغلتي وياهم اي مع قوات التحالف والمؤسسات والشركات الساندة لها لكي يتحقق شرط قبول ملفك ب الاي او ام وتمشي امورك مع المحلف بالمقابلة الثانية لكن سؤالي هو لماذا هذا الاختلاف بكلا الرسالتين اكيد صار سوء فهم من احد الاطراف عموما لا تحملي هم وتوكلي على الله وان شاء الله الامور ماشية وتحياتي لحضرتك .
اخي دكتور سلام الربيعي المحترم
شكرا لمرورك ولاهتمامك بالموضوع،وهذا دليل على حرصك ونبلك واصالتك في تقديم العون لمن هم بحاجة لها.
اخي العزيز صدك انا لمرات كثيرة وطيلة 4 سنوات الماضية دزيت فوك ما تتخيل من مسجات لشركة تايتن طالبة فيها منهم ان يدزولي كتاب تاييد عمل وما كدرت احصلها منهم،لان كل مرة جانوا يجاوبوني ان اسمي ما باقي يمهم وان شركة تايتن بعد ما حولت ما اسمها الى غير اسم تلفت كل الاوراق..وبعدين ما يئست من رحمة الرب، حاولت من منظمة ايراب ومنا ومنا،هم ابد ما كدرت احصل منهم على شي.المهم ما اطولها عليك، تاليتها بعدين من خلال عرف بامريكا كدرت اتوصل للمشرف الامريكي اللي كنت مشتغلة وياه،والرجل الامريكي هذا والله ابد ما قصر دزللي احسن كتاب التوصية وذكر به ان اني مشتغلة وياهم (مدة سنة)،وراسا هو دز نسخة من كتابه الريكومنديشن للمنظمة ونسخة لي واني نفس الحال دزيتها فورورد للمنظمة وعلى اساسه المنظمة حركت ملفي وحددتلي مقابلة اولى واجريتها بشهر الاول من 2017.
المهم قبل 10 ايام هيجي طخت ببالي وكلت خلي ارسل اميل اخر لشركة تايتن اشوف شنو يكون ردهم،والله دزيت مسج وطلبت كتاب تاكيد عمل وبعدها بيوم جاوبوني ودزولي كتاب تاكيد عمل معنون الى من يهمه الامر وكاتبين به ان اني مشتغلة كمترجمة وياهم لمدة 5 اشهر وبيها اسمي ورقم الباج وصورة الباج وكلشي. فاهنا اخي اج الاختلاف بفترة عملي وياهم.
على اية حال انا هم راح ادزها للمنظمة واللي يصير خلي يصير ههههههه
اسف طولتها عليك اخي
وشكرا لوقتك وتقبل تحيات اختك
كروان